
VENDIM

Nr. 14, datë 20.1.2021
PËR TRANSFERIMIN, NË PRONËSI TË BASHKISË VAU-DEJËS, TË NJËSISË ADMINISTRATIVE VAU I DEJËS, TË PASURISË 125/35, ZONA KADASTRALE 2015
Në mbështetje të nenit 100 të Kushtetutës, të neneve 3 e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e zëvendëskryeministrit, Këshilli i Ministrave 

VENDOSI:

1. Transferimin, në pronësi të Bashkisë Vau-Dejës, të njësisë administrative Vau i Dejës, të pasurisë 125/35, zona kadastrale 2015, sipas formularit, gjithsej, 1 (një) fletë, dhe planrilevimit, që i bashkëlidhen këtij vendimi dhe janë pjesë përbërëse të tij, me qëllim për t’u përdorur në fushën e bujqësisë.
2. Pasuria e përmendur në pikën 1, të këtij vendimi, i shtohet listës së inventarit të pronave të paluajtshme publike, shtetërore, bashkëlidhur vendimit nr. 1423, datë 10.10.2008, të Këshillit të Ministrave, “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Bashkisë Vau i Dejës, të qarkut të Shkodrës”.
3. Ngarkohen Bashkia Vau i Dejës dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Erion Braçe

